[{"text_idx": "#000000", "text": "Mae Fatima\u2019n byw yn Nigeria gyda\u2019i brawd a\u2019i rhieni. Ffermwr yw ei thad, ac mae sicrhau digon o fwyd i gynnal ei deulu yn peri gofid iddo. Ar hyn o bryd maent yn byw mewn ty\u0302 sy\u2019n perthyn i deulu arall."}, {"text_idx": "#000001", "text": "Heb arian i brynu gwisgoedd ysgol, llyfrau a deunyddiau eraill, ni all Fatima fynd i\u2019r ysgol."}, {"text_idx": "#000002", "text": "\u201cFy enw i yw Fatima a dwi\u2019n 10 mlwydd oed. Dwi\u2019n byw gyda fy mrawd Umaru sy\u2019n dair oed, a\u2019m rhieni yn nhy\u0302 ffrind. \u201cBob bore byddaf yn dweud fy mhader ac yn rhoi help llaw i fy mam drwy gasglu dw\u0302r, coginio a thrwy wneud ambell i dasg arall o amgylch y ty\u0302. Os oes gennym nionod, byddaf yn mynd allan i gwerthu, ond os nad oes gennym rai\u2019n sba\u0302r byddaf yn aros adref. Gan fod fy rhieni\u2019n dlawd, dydw i ddim yn mynd i\u2019r ysgol. Mae hyn yn fy ngwneud i\u2019n drist. Enw fy ffrindiau yw Fadila, Ummi a Hadiza. Wrth wylio fy ffrindiau\u2019n cerdded i\u2019r ysgol byddaf yn teimlo mor ddigalon. Byddwn wrth fy modd pe bawn yn gallu ymuno a\u0302 hwy yn hytrach na mynd allan i werthu. Os byddwn yn mynd i\u2019r ysgol rhyw ddiwrnod, hoffwn weithio mewn ysbyty\u201d."}, {"text_idx": "#000003", "text": "Ni chafodd rhieni Fatima erioed mo\u2019r cyfle i fynd i\u2019r ysgol. Dywed mam Fatima, sef Hadiza: \u201cHoffwn i Fatima a\u2019i brawd fynd i\u2019r ysgol, ond ni allwn fforddio\u2019r ffioedd ysgol. Pe baent yn cael eu haddysgu, byddai eu dyfodol yn ddisgleiriach\u201d."}, {"text_idx": "#000004", "text": "Get your 2022 Teacher Pack with everything you need to bring the campaign to life in your classroom."}]